Document ID: 31988R4132

ΚΑΝΟΝΙΣΜΟΣ ( ΕΟΚ ) αριθ . 4132/88 ΤΟΥ ΣΥΜΒΟΥΛΙΟΥ της 20ής Δεκεμβρίου 1988 για την τροποποίηση των κανονισμών ( ΕΟΚ ) αριθ . 805/68, ( ΕΟΚ ) αριθ . 1346/86, ( ΕΟΚ ) αριθ . 1347/86, ( ΕΟΚ ) αριθ . 1357/80, ( ΕΟΚ ) αριθ . 1199/82 και ( ΕΟΚ ) αριθ . 3697/88 όσον αφορά τις ημερομηνίες λήξεως του καθεστώτος δημοσίων αγορών και χορηγήσεως ορισμένων πριμοδοτήσεων στον τομέα του βοείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου ( 1 ),
Εκτιμώντας :
ότι ο κανονισμός ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 2248/88 ( 3 ), έχει προβλέψει την εφαρμογή, έως τις 31 Δεκεμβρίου 1988, ενός προσωρινού καθεστώτος όσον αφορά τις αγορές στην παρέμβαση καθώς και τη χορήγηση, έως την ίδια ημερομηνία, μιας ειδικής πριμοδοτήσεως υπέρ των παραγωγών βοείου κρέατος - ότι ο κανονισμός ( ΕΟΚ ) αριθ . 1346/86 του Συμβουλίου της 6ης Μαΐου 1986 για τη χορήγηση πριμοδοτήσεως για τις γεννήσεις μόσχων στην Ελλάδα, στην Ιρλανδία, στην Ιταλία και στη Βόρειο Ιρλανδία, και τη χορήγηση συμπληρωματικής εθνικής πριμοδοτήσεως στην Ιταλία ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 467/87 ( 5 ), εφαρμόζεται έως τις 31 Δεκεμβρίου 1988 - ότι ο κανονισμός ( ΕΟΚ ) αριθ . 1347/86 του Συμβουλίου της 6ης Μαΐου 1986 για τη χορήγηση πριμοδοτήσεως στο Ηνωμένο Βασίλειο ( 6 ), όπως τροποποιήθηκε τελευταία από τον κανονισμό ( ΕΟΚ ) αριθ . 467/87, επιτρέπει στο Ηνωμένο Βασίλειο τη χορήγηση πριμοδοτήσεως στους παραγωγούς έως τις 31 Δεκεμβρίου 1988 - ότι ο κανονισμός ( ΕΟΚ ) αριθ . 1357 /80 του Συμβουλίου της 5ης Ιουνίου 1980 για την καθιέρωση καθεστώτος πριμοδοτήσεως για τη διατήρηση των θηλαζουσών αγελάδων ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 467/87, καθόρισε το ποσό της πριμοδοτήσεως για τη διατήρηση των θηλαζουσών αγελάδων έως τις 31 Δεκεμβρίου 1988 - ότι ο κανονισμός ( ΕΟΚ ) αριθ . 1199/82 του Συμβουλίου της 18ης Μαΐου 1982 για τη χορήγηση συμπληρωματικής πριμοδοτήσεως για τη διατήρηση των θηλαζουσών αγελάδων στην Ιρλανδία και τη Βόρειο Ιρλανδία ( 8 ), όπως τροποποιήθηκε τελευταία από τον κανονισμό ( ΕΟΚ ) αριθ . 467/87, έχει προβλέψει τη χορήγηση συμπληρωματικής πριμοδοτήσεως για τις θηλάζουσες αγελάδες στην Ελλάδα, στην Ιρλανδία και τη Βόρειο Ιρλανδία έως τις 31 Δεκεμβρίου 1988 - ότι ο κανονισμός ( ΕΟΚ ) αριθ . 3697/88 του Συμβουλίου της 24ης Νοεμβρίου 1988 για την εφαρμογή στην Ισπανία ολόκληρου του ποσού της πριμοδοτήσεως για τη διατήρηση των θηλαζουσών αγελάδων ( 9 ) καθόρισε το ύψος της πριμοδοτήσεως για τη διατήρηση των θηλαζουσών αγελάδων που εφαρμόζεται στην Ισπανία έως τις 31 Δεκεμβρίου 1988 - ότι, αναμένοντας το νέο καθεστώς των αγορών στην παρέμβαση και το νέο καθεστώς πριμοδοτήσεων που θα εφαρμοστεί στον τομέα του βοείου κρέατος, θα πρέπει, προκειμένου να αποφευχθεί οποιαδήποτε διαταραχή στην αγορά του βοείου κρέατος, να παραταθούν έως τις 5 Μαρτίου 1989 τα σημερινά καθεστώτα που καθιερώθηκαν από τους προαναφερθέντες κανονισμούς,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 1 . Στο άρθρο 4α παράγραφος 1 και στο άρθρο 6α παράγραφος 1 του κανονισμού ( ΕΟΚ ) αριθ . 805/68, οι λέξεις "έως τις 31 Δεκεμβρίου 1988" αντικαθίστανται από τις λέξεις "έως τις 5 Μαρτίου 1989 ".
2 . Στο άρθρο 1 παράγραφος 1 και στο άρθρο 2 του κανονισμού ( ΕΟΚ ) αριθ . 1346/86, οι λέξεις "έως τις 31 Δεκεμβρίου 1988" αντικαθίστανται από τις λέξεις "έως τις 5 Μαρτίου 1989 ".
3 . Στο άρθρο 1 παράγραφος 1 του κανονισμού ( ΕΟΚ ) αριθ . 1347/86, οι λέξεις "έως τις 31 Δεκεμβρίου 1988" αντικαθίστανται από τις λέξεις "έως τις 5 Μαρτίου 1989 ".
4 . Στο άρθρο 3 παράγραφος 1 του κανονισμού ( ΕΟΚ ) αριθ . 1357/80, οι λέξεις "έως τις 31 Δεκεμβρίου 1988" αντικαθίστανται από τις λέξεις "έως τις 5 Μαρτίου 1989".
5 . Στο άρθρο 1 δεύτερο εδάφιο του κανονισμού ( ΕΟΚ ) αριθ . 1199/82, οι λέξεις "έως τις 31 Δεκεμβρίου 1988" αντικαθίστανται από τις λέξεις "έως τις 5 Μαρτίου 1989 ".
6 . Στο άρθρο 1 του κανονισμού ( ΕΟΚ ) αριθ . 3697/88, οι λέξεις "έως τις 31 Δεκεμβρίου 1988" αντικαθίστανται από τις λέξεις "έως τις 5 Μαρτίου 1989 ".
Άρθρο 2 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 20 Δεκεμβρίου 1988 .

Labels: 3
17